
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΤΕΤΑΡΤΟ Αρ. Φύλλου 4 

12 Ιανουάριου 2001 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Αναστολή χορήγησης οικοδομικών αδειών στις εκτός 
σχεδίου περιοχές (τέως κοινότητας Ουρανούπολης) 
και στα νησιά Δρένια (τέως κοινότητας Αμμουλιανής) 
του δήμου Σταγίρων - Ακάνθου (Ν. Χαλκιδικής). 1 

ΑΝΑΚΟΙΝΩΣΕΙΣ 

Ανακοίνωση παρακαταθέσεως αποζημιώσεως για 
απαλλοτρίωση ακινήτων στο ακρωτήριο Σίδερος 


Νομού Λασιθίου. 2 

Γνωστοποίηση για παρακατάθεση αποζημίωσης λόγω 

απαλοτρίωσης εκτάσεων στο Δήμο Αθηναίων. 3 

Ειδοποίηση για παρακατάθεση αποζημίωσης λόγω 
αναγκαστικής απαλλοτρίωσης Αστικού ακινήτου 

στη Λυκόβρυση Αττικής. 4 

Ανακοίνωση παρακατάθεσης αποζημίωσης λόγω προ¬ 
σκύρωσης και ρυμοτομίας τμημάτων οικοπέδων 
στους Αμπελώνες Σταυρούπολης Θεσσαλονίκης. 5 


ΑΠΟΦΑΣΕΙ Σ 

Αριθ. 271/1 (1) 

Αναστολή χορήγησης οικοδομικών αδειών στις εκτός 
σχεδίου περιοχές (τέως κοινότητας Ουρανούπολης) 
και στα νησιά Δρένια (τέως κοινότητας Αμμουλιανής) 
του δήμου Σταγίρων - Ακάνθου (Ν. Χαλκιδικής). 

Ο ΥΠΟΥΡΓΟΣ ΠΕΡΙΒΑΛΛΟΝΤΟΣ, 
ΧΩΡΟΤΑΞΙΑΣ ΚΑΙ ΔΗΜΟΣΙΩΝ ΕΡΓΩΝ 

Έχοντας υπόψη: 

1. Τις διατάξεις της παρ. 3 του άρθρου 6 Ν. 2242/1994 
"Πολεοδόμηση περιοχών δεύτερης κατοικίας σε Ζώνες 
Οικιστικού Ελέγχου, προστασία φυσικού και δομημένου 
περιβάλλοντος και άλλες διατάξεις" (Α' 162). 

2. Τις διατάξεις του άρθρου 29Ατου Ν. 1558/1985, "Κυ¬ 
βέρνηση και Κυβερνητικά Όργανα" (Α' 137), όπως αυτό 
προστέθηκε με το άρθρο 27 του Ν. 2081/1992 (Α' 154) και 
αντικαταστάθηκε με την παρ. 2α του άρθρου 1 του Ν. 
2469/1997 (Α'38). 

3. Την αριθμ. Δ17α/10/30/Φ.2.2.1/23.5.2000 απόφαση 
του Πρωθυπουργού και του Υπουργού Περιβάλλοντος, 


Χωροταξίας και Δημοσίων ΈργωνΆνάθεση αρμοδιοτήτων 
Υπουργού Περιβάλλοντος, Χωροταξίας και Δημοσίων Έρ¬ 
γων στους Υφυπουργούς Περιβάλλοντος, Χωροταξίας και 
Δημοσίων Έργων Αθανάσιο Αλευρά και Ηλία Ευθυμιόπου- 
λο" (Β' 664). 

4. Τις διατάξεις της παρ. Β του άρθρου 1 του Π.Δ/τος 
28/28.1.1993 "Καθορισμός αρμοδιοτήτων που διατηρού¬ 
νται από τον Υπουργό και τις Περιφερειακές Υπηρεσίες 
διανομαρχιακού επιπέδου του Υπουργείου Περιβάλλο¬ 
ντος, Χωροταξίας και Δημοσίων Έργων (Α' 9)". 

5. Τα 4352/22.11.2000 και 4515/4.12.2000 υπηρεσιακά 
σημειώματα της Δ/νσης Χωροταξίας. 

6. Το γεγονός ότι από τις κανονιστικές διατάξεις της από¬ 
φασης αυτής δεν προκαλείται δαπάνη σε βάρος του κρατι¬ 
κού προϋπολογισμού και του οικείου Ο.Τ.Α., αποφασίζουμε: 

1. Αναστέλλεται για ένα (1) χρόνο ακόμη η χορήγηση οι¬ 
κοδομικών αδειών στις εκτός σχεδίου περιοχές (τέως κοι¬ 
νότητας Ουρανούπολης) και στα νησιά Δρένια (τέως κοι¬ 
νότητας Αμμουλιανής) του δήμου Σταγίρων - Ακάνθου (ν. 
Χαλκιδικής), στις οποίες είχε επιβληθεί αναστολή με την 
34084/7143/5.12.1999 απόφαση Υπουργού ΠΕΧΩΔΕ (Δ’ 
957/31.12.99), όπως φαίνονται στα διαγράμματα της πα¬ 
ραπάνω απόφασης. 

2. Η ισχύς της παρούσας απόφασης αρχίζει από τη δη¬ 
μοσίευσή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 2 Ιανουάριου 2001 

Ο ΥΦΥΠΟΥΡΓΟΣ 

ΗΛΙΑΣ ΕΥΘΥΜΙΟΠΟΥΛΟΣ 
-♦- 

ΑΝ ΑΚΟΙΝΩΣ ΕΙΣ 

Αριθ. 1508 (2) 

Ανακοίνωση παρακαταθέσεως αποζημιώσεως για απαλ¬ 
λοτρίωση ακινήτων στο ακρωτήριο Σίδερος Νομού Λα¬ 
σιθίου. 

Η ΠΡΟΪΣΤΑΜΕΝΗ ΤΗΣ ΚΤΗΜΑΤΙΚΗΣ 
ΥΠΗΡΕΣΙΑΣ ΛΑΣΙΘΙΟΥ 

Σύμφωνα με τα άρθρα 7 και 8 του ΝΔ 797/1971 "περί 
αναγκαστικών απαλλοτριώσεων γνωστοποιούμε: 

α) Σε όσους έχουν ή διεκδικούν δικαιώματα κυριότητας 
σε ακίνητα που απαλλοτριώθηκαν αναγκαστικά με την 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 


Κ.Υ.Α. υπ’ αριθ. 1116451/8007/0010/5.12.96 στη θέση 
Ακρωτήριο Σίδερος Σητείας, Νομού Λασιθίου. 

β) Τους ενυπόθηκους δανειστές και τους τρίτους διεκ¬ 
δικητές των ακινήτων αυτών, ότι η αποζημίωση της εδα¬ 
φικής επιφάνειας και των επικειμένων της όπως περιγρά- 
φονται στο σχετικό κτηματολογικό πίνακα, η οποία καθο¬ 
ρίσθηκε με την 261/21.6.1999 απόφαση του Μονομελούς 
Πρωτοδικείου Λασιθίου έχει παρακατατεθεί στο Γραφείο 
Παρακαταθηκών Αγ.Νικολάου. 

Σχετικά έχει εκδοθείτο με αριθ. 7681/13.12.2000 γραμ¬ 
μάτιο συστάσεως παρακαταθήκης ποσού δρχ. δύο εκα¬ 
τομμυρίων είκοσι τεσσάρων χιλιάδων (2.024.000). 

Η αποζημίωση θα αποδοθεί στα πρόσωπα που θα ανα- 
γνωρισθούν δικαιούχοι κατά τη νόμιμη διαδικασία. 

Η ανακοίνωση αυτή να δημοσιευθεί στην Εφημερίδα 
της Κυβερνήσεως. 

Άγιος Νικόλαος, 18 Δεκεμβρίου 2000 

Η Προϊσταμένη 
ΜΑΡΙΑ ΛΑΘΙΩΤΑΚΗ 
-♦- 

(3) 

Γνωστοποίηση για παρακατάθεση αποζημίωσης λόγω 
απαλοτρίωσης εκτάσεων στο Δήμο Αθηναίων. 

Έχοντας υπόψη τα άρθρα 7 και 24 του Α.Ν 1731/39 και 
797/71 " περί αναγκαστικών απαλλοτριώσεων, όπως αυτά 
τροποποιήθηκαν και συμπληρώθηκαν μεταγενέστερα, φέ¬ 
ρομε σε γνώση των κάτωθι αναφερομένων, ήτοι 1) εκείνων 
οι οποίοι έχουν η αξιώνουν δικαιώματα κυριότητας επί των 
δυνάμει της υπ’ αρ. 2/1997 πράξεως αναλογισμού αποζη- 
μιώσεως του τμήματος Απαλ/σεων της Υπηρεσίας Πολεο¬ 
δομίας της Δ/νσεως Σχεδίου Πόλεωςτου Δήμου Αθηναίων, 
ρυμοτομούμενών εκτάσεων και επικειμένων που βρίσκο¬ 
νται μεταξύ των οδών Μάρκου Μουσούρου και Μπαλάνου 
και 2) των τυχόν επί της ανωτέρω εκτάσεως εγγεγραμμέ¬ 
νων ενυπόθηκων ή κατασχόντων δανειστών ή τρίτων διεκ¬ 
δικητών ότι οι με την με αριθ. 949 του έτους 1999 απόφαση 
του Μονομελούς Πρωτοδικείου Αθηνών (Ειδικής Διαδικα¬ 
σίας) καθορισθείσες προσωρινές τιμές αποζημιώσεως για 
την απαλλοτρίωση της ανωτέρω εκτάοεως περί της οποίας 
με αριθ. 2 έτους 1997 πράξη αναλογισμού, κυρωθείσα με 
την υπ’ αριθ.7274/ 449/ 225 έτους 1997 απόφαση της Δ/νσε¬ 
ως Πολεοδομίας της Νομαρχίας Αθηνών κατατέθηκε στο 
Ταμείο Παρακαταθηκών και Δανείων και εκδόθηκε το με 
αριθμό 5702/ 31.10.2000 γραμμάτιο συστάσεως παρακα¬ 
ταθήκης δραχμές είκοσι επτά εκατομμύρια επτακόσιες ενε¬ 
νήντα μια χιλιάδες διακόσιες (27.791.200). 

Ο Δήμαρχος Αθηναίων 
ΔΗΜΗΤΡΙΟΣΛ. ΑΒΡΑΜΟΠΟΥΛΟΣ 

-♦- 

(4) 

Ειδοποίηση για παρακατάθση αποζημιώσης λόγω ανα¬ 
γκαστικής απαλλοτρίωσης Αστικού ακινήτου στη Λυ- 
κόβρυση Αττικής. 

Συμφώνως προς τα άρθρα 7 και 8 του Ν.Δ. 797/71 «περί 
αναγκαστικών απαλλοτριώσεων» ως ισχύει νυν, γνωστοποι¬ 
είται από τον Γεώργιο Ιωάννου Διαπούλη, κάτοικο Λυκόβρυ- 
σης Αττικής, οδός ΚαραολήΔημητρίου αριθμ. 31, προςτους: 

α) Τους έχοντας ή αξιούντας δικαιώματα κυριότητος επί 
εκτάσεων αναφερομένων εις την υπ’ αριθ. 8/1993 πράξιν 


προσκυρώσεως, τακτοποιήσεως και αναλογιασμού αποζη¬ 
μιώσεως της Πολεοδομίας Αχαρνών, κυρωθείσηςδιατηςυπ’ 
αριθ. 11483/490/94 αποφάσεως ΔΠΑΑ Νομαρχίας Ανατολι¬ 
κής Αττικής κειμένων εντός του εγκεκριμμένου Σχεδίου Πό- 
λεως του Δήμου Λυκόβρυσης Αττικής Ο.Τ 45 και 54 εμβαδού 
11,20 και 93,60 μ 2 εμφαινομένων δε ειςτο συνοδεύοντην άνω 
πράξιν και από 19.3.1993 Τοπογραφικό διάγραμμα του Τεχν. 
υπαλλήλου Γ. Φύπα, υπό τα στοιχεία περιμέτρου 48-36-47- 
48 και 17-34-67-36-48-18-17 αντιστοίχως και 
β) Των τυχόν επί των ακινήτων τούτων εγγεγραμμένων ή 
κατασχόντων δανειστών ή τρίτων διεκδικητών, ότι η δυνάμει 
της υπ’ αριθ. 416/1999 αποφάσεως του Μονομελούς Πρω¬ 
τοδικείου Αθηνών, εκδοθείσης εις δίκην μεταξύ εμού καιτου 
αξιούντος δικαιώματα κυριότητος επί των προπεριγραφει- 
σών εκτάσεων Χρήστου Στάση του Πέτρου, κατοίκου πρώ¬ 
ην Αχαρνών και ήδη αγνώστου διαμονής καθορισθείσα προ- 
σωρινώς και οριστικώς αποζημίωσις δια τα ακίνητα αυτά, 
κατετέθη εις το Ταμείο Παρακαταθηκών και Δανείων υπέρ 
του δια της νομίμου οδού, αναγνωρισθησομένου αληθούς 
δικαιούχου, εκδοθέντοςτου υπ’ αριθ. 5775/8.12.2000 γραμ¬ 
ματίου συστάσεως παρακαταθήκης του άνω Ταμείου δια 
δραχμάς τέσσερα εκατομμύ ρια πεντακόσιες έξι χιλιάδες τε¬ 
τρακόσιες δραχμές (4.506.400) το οποίον κατετέθη εις την 
Συμβολαιογράφον Αθηνών Δήμητρα Αγγελή, συνταγείσης 
της υπ’ αριθμ. 2380/14.12.2000 πράξεως καταθέσεως. 

(Αρ. διπλ. I Αθηνών 1764947/2000). 

Η Πληρεξούσια Δικηγόρος 

ΑΝΑΣΤΑΣΙΑ ΧΑΡ. ΧΡΗΣΤΟΥ 

-♦- 

(5) 

Ανακοίνωση παρακατάθεσης αποζημίωσης λόγω προ¬ 
σκύρωσης και ρυμοτομίας τμημάτων οικοπέδων 
στους Αμπελώνες Σταυρούπολης Θεσσαλονίκης. 

Μετην υπ’αριθμό 21006/1998 απόφαση του Μον. Πρω¬ 
τοδικείου Θεσ/νίκης καθορίσθηκε με υπόχρεη αποζημίω¬ 
σης την υπ’αριθμό 050121 αρ. οικοπέδου 14 και με αριθ¬ 
μό ΟΤ 107 ιδιοκτησία (του Χρήστου Ητζιου), το ποσό των 
δρχ. 30.000 ανάτ.μ. ως προσωρινή τιμή μονάδος αποζη¬ 
μίωσης: α) προσκυρουμένων τμημάτων οικοπέδων τ.μ. 
80,44 και 46,61 απάτην υπ’ αριθμό 050102 ιδιοκτησία, β) 
ρυμοτομούμενου τμήματος οικοπέδου τ.μ, 1,32 από την 
υπ’ αριθμό 050112 ιδιοκτησία, στην περιοχή Αμπελώνων 
Σταυρούπολης Θεσσαλονίκης, 

Το προσκυρούμενο τμήμα των 46,61 τ.μ. φέρει στοιχεία 
έκτασης 1,2,52,50,1 καιτορυμοτομούμενοτμήματωντ.μ. 
1,32 στοιχεία έκτασης 59,60,11,12,59/2 στον πίνακα της 
υπ’ αριθμό 21 πράξης εφαρμογής πολεοδομικής μελέτης 
επέκτασης της παραπάνω περιοχής της Δ.Π. Θεσ/κης. 

Με τα υπ’ αριθ. 886/2000 και 885/2000 γραμμάτια πα¬ 
ρακατάθεσης ΤΠΔ Θεσ/νίκης, ο υπόχρεος Χρήστος 
Ητζιος του Δημητρίου, παρακατέθεσε τα ποσά των δρχ. 
3.811.500 και 39.600 αντίστοιχα, σε εκτέλεση της πιο πά¬ 
νω απόφασης και προς συντέλεση της απαλλοτρίωσης. 

Τα γραμμάτια κατατέθηκαν στο συμβολαιογράφο Θεσσα¬ 
λονίκης Γεώργιο Τσώνο και συντάχθηκαν σχετικά οι υπ’ αρ. 
7799/2000 και 7798/2000 πράξεις κατάθεσης γραμματίων. 
(Αριθμ. Διπλ. ΔΟΥ ΓΕΘ 1596410/29.12.2000). 

Θεσσαλονίκη, 20 Δεκεμβρίου 2000 

Η Πληρεξούσια Δικηγόρος 
ΑΝΝΑ I. ΛΑΖΑΡΑΚΗ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




